《同潘寰瀛王尧韭集梁澹明馆赏菊》
明代·李之世

晶波窅窅漾池光，平曳素云过短墙。才到阶庭惊韵石，坐来衣短染奇香。

草沾馀暖犹含绿，菊领新寒尽吐黄。清露冥濛灯晻霭，恍疑身醉辋川庄。

作者简介：李之世，字长度，号鹤汀。新会东亭人。以麟子。明神宗万历三十四年（一六〇六）举人。晚年始就琼山教谕，迁池州府推官。未几移疾罢归。著作极多，有《圭山副藏》、《剩山水房漫稿》、及《北游》、《南归》、《雪航》、《家园》、《泡庵》、《朱崖》、《息庵》、《水竹洞》、《不住庵》诸集。